**VILNIUS CHALLENGE 2024**

**NUOSTATAI** (versija 2024-01-01)

1. **Bendroji dalis:**
   1. Multisporto varžybas „Vilnius Challenge 2024“ (toliau – **Varžybos**) organizuoja VŠĮ „PROJEKTŲ VIZIJA“ (toliau – **Organizatoriai**).
   2. Varžybų internetinė svetainė: [www.vilniuschallenge.lt](http://www.vilniuschallenge.lt) (toliau – **Svetainė**).
   3. Varžybų data ir Organizatorių kontaktai nurodyti Svetainėje.
2. **Varžybų programa ir vieta**
   1. Tiksli renginio programa ir Varžybų centro vieta skelbiami Svetainėje iki gegužės 15 dieną.
3. **Trasos**
4. Varžybų dalyviams siūlomos šios trasos:

* Laisvalaikio (geltona)- apie 10-20 km; planuojamas nugalėtojų trasos įveikimo laikas 1,5-2,5 val.
* Nuotykių (žalia) - apie 20-30 km; planuojamas nugalėtojų trasos įveikimo laikas 2,5-4 val.
* Ekstremali (raudona) – apie 40-50 km; planuojamas nugalėtojų trasos įveikimo laikas 4-6 val.

1. Vaikams siūloma speciali Vaikų Challenge trasa, kurioje nesivaržoma, bet tik dalyvaujama.
2. **Dalyviai**
   1. Varžybos yra komandinės. Komandą sudaro 2 asmenys. Amžius skaičiuojamas renginio dienai.

1.1 Laisvalaikio trasoje 2 asmenys vyresni nei 16 m. arba 1 asmuo vyresnis nei 12 m. bei vienas pilnametis (18 m. arba vyresnis) asmuo.

1.2 Nuotykių trasoje 2 asmenys vyresni nei 16 m.

1.3 Ekstremalioje trasoje 2 asmenys vyresni nei 18 m.

* 1. Komandos pagal sudėtį skirstomos į vyrų, moterų arba mišrias grupes.
  2. Vaikų Challenge trasoje gali dalyvauti vaikai nuo 3 iki 12 m. amžiaus.

1. **Rungtys**
   1. Dalyviams varžybose reikia įveikti orientavimosi, dviračių, virvių, bėgimo, požemių, plaukimo, irklavimo rungtis bei išspręsti galvosūkius ir įveikti įvairias kliūtis. Galimos papildomos rungtys, apie kurias Organizatoriai praneš iki Varžybų pradžios.
2. **Starto mokestis**
3. Norintys dalyvauti renginyje privalo sumokėti starto mokestį.
4. Starto mokestis Laisvalaikio, Nuotykių ir Ekstremaliose trasose sumokamas registruojant komandą (du asmenis). Vaikų Challenge mokestis yra už vieną asmenį.
5. Starto mokesčio dydis priklauso nuo registracijos datos ir pasirinktos trasos. Konkretūs starto mokesčio dydžiai skelbiami varžybų svetainėse [www.vilniuschallenge.lt](http://www.vilniuschallenge.lt) ir [www.dbsportas.lt](http://www.dbsportas.lt)
6. Starto mokesčio apmokėjimas vykdomas tik registruojant komandą internetu, sekant specialią nuorodą nurodytą Varžybų Svetainėje [www.dbsportas.lt](http://www.dbsportas.lt)
7. Užsiregistravus, bet nestartavus starto mokestis nėra gražinamas. Registracija iki registracijos pabaigos gali būti perduota kitiems asmenims.
8. **Registracija**
9. Registracijos terminai ir sąlygos skelbiamos Varžybų Svetainėse [www.dbsportas.lt](http://www.dbsportas.lt) ir [www.vilniuschallenge.lt](http://www.vilniuschallenge.lt) ;
10. Registracija pradžia 2024-01-15, 24:00 ir registracijos pabaiga 2024-05-29, 24:00;
11. **Dalyvio mokesčiai:**

* Vaikų challenge – 10eur
* Laisvalaikio (Geltona) - 40eur
* Nuotykių (Žalia) - 50eur
* Ekstremali (Raudona) - 60eur

1. **Nuolaidos:** 
   * nuo 2024-01-15 iki 2024-02-29, taikoma 50%
   * nuo 2024-03-01 iki 2024-03-31, taikoma 20%
   * Dovanų kuponai - siunčiami paštu. Dalyvis būtinai turi pranešti savo duomenis El. Paštu info@tengris.lt iki gegužės 20 dienos. (Pavardė, vardas, gimimo metai, Sport ident kortelės numeris, komandos pavadinimas, dovanų kupono numeris).
2. Sąskaita faktūra išrašo VŠI „Projektų Vizija“, visi mokėjimai turi būti į įmonės payseros sąskaita - LT663500010006808245
3. Pakeitimus komandos duomenyse galima daryti iki registracijos pabaigos. Vėliau komandos duomenų pakeitimai negalimi.
4. **Inventorius**
5. Kiekvienas dalyvis norintys dalyvauti renginyje privalo pasirūpinti šiuo inventoriumi:
   * Šalmu;
   * Dviračiu;
   * Pirštinėmis;
   * Prožektoriumi;
   * Popieriumi ir rašikliu;
   * Mobiliu telefonu;
   * Asmens tapatybės dokumentu;
   * Neperšlampamu maišeliu.
6. Šalmus dalyviai privalo segėti visos trasos įveikimo metu.
7. Mobiliu telefonu dalyviai gali naudotis tik nelaimės atveju pagalbai išsikviesti. Mobilių telefonų naudojimas navigacijai, užduočių sprendimui ir kitais atvejai yra draudžiamas.
8. Asmens dokumentai yra būtini tik nelaimės atveju. Neturint jų gali būti nesuteikiamos kai kurios medicininės pagalbos paslaugos.
9. Privalomo inventoriaus neturintiems dalyviams gali būti neleista startuoti, įveikti tam tikrų rungčių ar kliūčių.
10. Dalyviai gali naudoti savo turimas **SportIdent atsižymėjimo korteles.** Norintys jas naudoti turi nurodyti kotelių numerius registracijos metu.
11. Trasoms įveikti reikalingus žemėlapius ir nuorodas suteikia Organizatoriai. Savus žemėlapius naudoti draudžiama.
12. **Trasos įveikimas**
    1. Vienos trasos dalyviai startuoja tuo pačiu metu. Išimtis – Vaikų Challenge trasa, kurioje startui yra paskirtas laiko periodas. Trasų starto laikai skelbiami Varžybų Svetainėje. Starte pasižymėti nereikia.
    2. Dalyviai privalo aplankyti punktus žemėlapyje nurodyta tvarka ir būdu (pvz. baidarėmis, dviračiais, bėgte ir pan.).
    3. Dalyviai pasižymi punktuose **SportIdent kortelėmis**.
    4. Komandos nariai visos trasos metu privalo būti ne tolimesniu nei 20 metrų atstumu vienas nuo kito, bei punktuose pasižymėti ne ilgesniu nei 30 sekundžių intervalu (nebent kitaip reikalauja varžybų rungtis).
    5. Vadovaujantis tarptautine praktika, laukimas prie rungčių neišskaičiuojamas iš bendro laiko, bet trasos planuojamos taip, kad laukimai būtų minimalūs.
    6. Visų trasų dalyviai privalo finišuoti iki Varžybų programoje nurodyto finišo laiko. Už kiekvieną pavėluotą minutę ar jos dalį dalyviams neužskaitomas vienas rastas punktas.
    7. Pasižymėjimas finiše privalomas visiems dalyviams.
13. **Rezultatų skaičiavimas**
    1. Dalyviams už pagal nurodytą tvarką rastą punktą skiriamas taškas, už kiekvieną pavėluotą minutę ar jos dalį taškas atimamas.
    2. Jeigu praleista vieno dalyvio atžyma, skiriama 30 min baudos. Jeigu praleista dvi ir daugiau atžymų, komandos rezultatas fiksuojamas iki iš eilės rastų atžymų.
    3. Dalyviai reitinguojami pirmiausia pagal taškus, tada pagal laiką.
    4. Rezultatai skaičiuojami pagal **SporIdent kortelėje** esančias elektronines atžymas ir yra neginčijami.
    5. Pagal kito komandos nario atžymas, asmenų liudijimus, nuotraukas ir kitą medžiagą punktų atžymos nėra užskaitomos.
    6. Rezultatai arba nuoroda į oficialius rezultatus skelbiami Varžybų Svetainėje [www.dbsportas.lt](http://www.dbsportas.lt) ir [www.vilniuschallenge.lt](http://www.vilniuschallenge.lt)
14. **Apdovanojimai**
15. Visų grupių Varžybų nugalėtojai ir prizininkai apdovanojami trofėjais.
16. Nugalėtojai ir prizininkai taip pat gali būti apdovanoti rėmėjų įsteigtais prizais.
17. Visi finišavę dalyviai apdovanojami atminimo medaliais arba suvenyrais.
18. **Dalyvių pareigos ir atsakomybė**
19. Dalyvaudami renginyje visi dalyviai sutinka su šiais nuostatais bei kitomis organizatorių nustatytomis taisyklėmis ir sutinka jų laikytis.
20. Varžybų metu dalyviai privalo laikytis kelių eismo taisyklių. Eismas varžybų metu nėra stabdomas,

nuolatinė policijos priežiūra nėra skiriama.

1. Savo daiktų saugumu dalyviai privalo pasirūpinti patys. Organizatoriai už dalyvių daiktų saugumą neatsako.
2. Už savo sveikatą ir saugumą dalyviai atsako patys. Organizatoriai už dalyvių sveikatą neatsako.
3. Dalyviai atsako už varžybų metu jiems patikėtą inventorių pagal Dalyvio sutartyje nurodytas

sąlygas.

1. **Organizatorių teisės**
2. Organizatoriai pasilieka teisę bet kada keisti renginio nuostatus.
3. Organizatoriai pasilieka teisę diskvalifikuoti dalyvius ar neleisti jiems startuoti.